Zápisnica

zo zasadnutia Miestneho zastupiteľstva mestskej časti Bratislava – Podunajské Biskupice zo dňa 20.09.2011.

Prítomní:
PhDr. Alžbeta Ožvaldová
-
starostka mestskej časti



Ing. Mária Hašková

-
hlavná kontrolórka 



poslanci


-
podľa prezenčnej listiny



pracovníci MiÚ

-
podľa prezenčnej listiny

Navrhnutý program :

01)
Otvorenie.

02)
Kontrola plnenia uznesení prijatých na zasadnutiach MiZ MČ Bratislava – Podunajské Biskupice dňa 14.06.2011 a 21.06.2011.

03)
Vyhodnotenie kontrolnej činnosti za I. polrok 2011.

04)
Úprava programového rozpočtu č. 1 MČ Bratislava – Podunajské Biskupice na rok 2011.

05)
Návrh na prevod finančných prostriedkov z Fondu rozvoja bývania MČ Bratislava – Podunajské Biskupice.

06)
Návrh dodatku Štatútu hl.m. SR Bratislavy.

07)
Návrh Štatútu Ubytovne na Priekopníckej ul.č. 17, Bratislava.

08)
Návrh na predaj pozemku parc.č. 4711/6, zastavané plochy a nádvoria o výmere 133 m2 v k.ú. Podunajské Biskupice Ľubici Lelkešovej, bytom Madáchova 16, Bratislava a Eve Lelkes, bytom Madáchova 13, Bratislava v zmysle zákona č. 258/2009 Z.z., ktorým sa mení a dopĺňa zákon SNR č. 138/1991 Zb. o majetku obcí v znení neskorších predpisov a o zmene a doplnení niektorých zákonov zo dňa 16.6.2009 podľa § 9a ods. 8 e/.

09)
Návrh na predaj pozemku parc.č. 5478/34, zastavaná plocha o výmere 1720 m2 v k.ú. Podunajské Biskupice v zmysle zákona č. 258/2009 Z.z., ktorým sa mení a dopĺňa zákon SNR č. 138/1991 Zb. o majetku obcí v znení neskorších predpisov a o zmene a doplnení niektorých zákonov zo dňa 16.6.2009 podľa § 9a ods. 8b/.

10)
Návrh na schválenie zámeru predať pozemok parc.č. 5590/144, zastavané plochy a nádvoria o výmere 37 m2 a nebytový priestor na pozemku parc.č. 5590/144 so súpisným číslom 12145 v k.ú. Podunajské Biskupice v zmysle zákona č. 258/2009 Z.z., ktorým sa mení a dopĺňa zákon SNR č. 138/1991 Zb. o majetku obcí v znení neskorších predpisov a o zmene a doplnení niektorých zákonov zo dňa 16.6.2009, podľa § 9a ods. 5 – formou priameho predaja.

11)
Návrh na predĺženie doby nájmov pozemkov a nebytového priestoru v k.ú. Podunajské Biskupice na dobu neurčitú.

12)
Návrh na prenájom časti pozemku parc.č. 4761/4 – zastavané plochy a nádvoria o výmere 21 m2 na Vrakunskej ul. pod predajným stánkom v osobnom vlastníctve Lesia Markiv – KRISTMA, IČO: 44 608 799, k. ú. Podunajské Biskupice na dobu neurčitú.

13)
Návrh na prenájom pozemku parc.č. 6070/13 na Pasienkovej ul. na dobu neurčitú, k.ú. Podunajské Biskupice, formou obchodnej verejnej súťaže v zmysle § 9a zák.č. 258/2009 Z.z. zo dňa 16.9.2009.

14)
Návrh na prenájom nebytových priestorov v ZS na Lotyšskej ul. do 31.12.2018, k.ú. Podunajské Biskupice, formou obchodnej verejnej súťaže v zmysle  § 9a zák.č. 258/2009 Z.z. zo dňa 16.9.2009.

02)

15)
Návrh prevádzkovej doby pre prevádzkareň SYLVIA – pohostinská činnosť, na Biskupickej ul.č. 17 pre prevádzkovateľa Sylvia Hóborová, IČO: 40 254 704 v k.ú. Podunajské Biskupice.

16)
Návrh prevádzkovej doby pre AKIKO sushi bar & restaurant na Podunajskej 31 v k.ú. Podunajské Biskupice.

17)
Návrh Operačného plánu zimnej údržby komunikácií III. a IV. triedy na území MČ Bratislava – Podunajské Biskupice na obdobie od 01.12.2011 do 28.02.2012.

18)
Návrh na schválenie doplnenia orgánov neinvestičného fondu Generácia 3000, n.f.

19)
Návrh na predloženie žiadosti o nenávratný finančný príspevok z CBC Programu cezhraničnej spolupráce Maďarská republika – Slovenská republika 2007-2013 k projektu: „HUSK/1101/1.3.1.“ a spôsob financovania.

20)
Rôzne.

21)
Záver.

Informácie:
a)
Informácia o priebehu realizácie výstavby kanalizácie v MČ projektu





„Odkanalizovanie podunajskej časti Bratislavského regiónu Kanalizácia





Podunajské Biskupice“, 1. etapa.




b)
Informácia o činnosti matričného úradu za 1. polrok 2011.

k bodu 01)
Otvorenie.

Starostka mestskej časti PhDr. Alžbeta Ožvaldová privítala na zasadnutí miestneho zastupiteľstva poslancov mestskej časti,  pracovníkov miestneho úradu a ďalších hostí. Konštatovala, že na zasadnutí je prítomných 15 poslancov, t.j. miestne zastupiteľstvo je uznášania schopné. Ospravedlnila prednostku miestneho úradu Ing. Janigovú, ktorá čerpá riadnu dovolenku.

Následne dala starostka mestskej časti hlasovať o navrhnutom programe rokovania s tým, že navrhla doplniť bod 06/a): „Návrh VZN hl.m. SR Bratislavy č. .../2011 z ... 2011 o zásadách hospodárenia s majetkom hlavného mesta Slovenskej republiky Bratislavy“ čo poslanci jednomyseľným hlasovaním schválili, zložení návrhovej komisie a overovateľov zápisnice a miestne zastupiteľstvo prijalo

UZNESENIE č. 69/2010-2014

Miestne zastupiteľstvo

s c h v a ľ u j e

1. predložený návrh programu rokovania doplnený o bod 06/a): „Návrh VZN hl.m. SR Bratislavy č. .../2011 z ... 2011 o zásadách hospodárenia s majetkom hlavného mesta Slovenskej republiky Bratislavy“; 

za: 15 – jednomyseľne

2. 
návrhovú komisiu v zložení: 

Ing. Olívia Falanga Wurster, Ján Duranský, 







František Chmelíček;

za: 15 – jednomyseľne

3. overovateľov zápisnice:  

Rozália Múčková, Pavol Kubiš.

za: 15 – jednomyseľne

03)

k bodu 02)
Kontrola plnenia uznesení prijatých na zasadnutiach MiZ MČ Bratislava – Podunajské Biskupice dňa 14.06.2011 a 21.06.2011.

Materiál uviedla starostka mestskej časti PhDr. Ožvaldová. Po otvorení diskusie sa 

poslanec Dej informoval, v akom časovom horizonte sa plánuje obnova základných škôl schválená uznesením č. 49/2010-2014. Starostka mestskej časti informovala, že výzvy na podanie žiadosti o finančný príspevok z EkoFondu, n.o. majú byť vypísané k mesiacom marec a október. Na tieto výzvy bude mestská časť reagovať. Ďalej sa poslanec Dej informoval, či bola podpísaná zmluva na prenájom pozemku parc.č. 5798/9 firme SEHRING Bratislava, s.r.o. Po odpovedi starostky mestskej časti, že áno konštatoval, že pokuta 30 tis. € za nedodržanie podmienok revitalizácie je nedostatočná a bolo by vhodné vypracovať a podpísať dodatok k zmluve s vyššou pokutou, ako i vecnejším harmonogramom prác na revitalizácii územia. Odpovedala starostka mestskej časti: čo sa týka pokuty a vecného harmonogramu revitalizácie územia, podľa predpokladu sa bude meniť na základe vyjadrenia ostatných poslancov, keďže dôjde k prepracovaniu terajšieho platného územného plánu tohto územia v rámci zmien a doplnkov 03. Preto nie je aktuálne v súčasnosti dodatkovať zmluvu, ktorá sa začne napĺňať od 1. októbra 2011 a ročný nájom pre mestskú časť činí 204.000 Eur.

Poslanec Chmelíček reklamoval vybavenie svojej interpelácie ohľadne orezania suchých konárov na Bieloruskej ul. V odpovedi na interpeláciu je uvedené, že práce boli vykonané v 26. týždni, ale do dnešného dňa je na uvedenej ulici mnoho suchých konárov, ktoré je potrebné orezať.

Po ukončení diskusie miestne zastupiteľstvo prijalo

UZNESENIE č. 70/2010-2014

Miestne zastupiteľstvo

s c h v a ľ u j e

predloženú kontrolu plnenia uznesení prijatých na svojich zasadnutiach:

a) dňa 14.06.2011

b) dňa 21.06.2011.

za: 15 – jednomyseľne

k bodu 03)
Vyhodnotenie kontrolnej činnosti za I. polrok 2011.

Materiál uviedla hlavná kontrolórka mestskej časti Ing. Hašková. V diskusii poslanec 

Dej sa vyjadril, že proti obsahu predloženému materiálu nemá žiadne pripomienky, odporučil však v budúcnosti klásť väčší dôraz na štylizáciu. Miestne zastupiteľstvo prijalo

UZNESENIE č. 71/2010-2014

Miestne zastupiteľstvo

b e r i e   n a   v e d o m i e

Vyhodnotenie kontrolnej činnosti za I. polrok 2011 bez pripomienok.

za: 15 – jednomyseľne

04)

k bodu 04)
Úprava programového rozpočtu č. 1 MČ Bratislava – Podunajské Biskupice na rok 2011.

Materiál uviedla starostka mestskej časti PhDr. Ožvaldová. Po otvorení diskusie 

poslanec Dej požiadal pre budúcnosť o spracovanie úprav programového rozpočtu v tabuľkovej forme s uvedením už schváleného rozpočtu, návrhu úpravy a sume po schválenej zmene. Zároveň sa informoval z akého dôvodu sú značné rozdiely medzi školami v kreditných príplatkoch, asistent učiteľa a aká je v sumáre spoluúčasť mestskej časti na financovaní výstavby kanalizácie – I. etapa. Na otázky reagovala starostka mestskej časti. Vysvetlila, že finančné rozdiely na školách sú závislé od toho, koľko učiteľov získalo koľko kreditov a ktoré školy majú asistentov učiteľov. Sú to prenesené kompetencie štátnej správy. Celková výška spoluúčasti mestskej časti na financovaní výstavby kanalizácie – I. etapa bude známa ku koncu tohto roka. Po jej vyčíslení bude miestne zastupiteľstvo o nej informovať.


Po ukončení diskusie miestne zastupiteľstvo prijalo


UZNESENIE č. 72/2010-2014

Miestne zastupiteľstvo

A. s c h v a ľ u j e

úpravu č. 1 programového rozpočtu Mestskej časti Bratislava – Podunajské Biskupice na rok 2011 v nasledovnej štruktúre:




schválený rozpočet:

úprava rozpočtu:
upravený rozpočet:








        +
     -

________________________________________________________

bežné príjmy:


4 840 326 €

+   88 912 €

4 929 238 €

kapitálové príjmy:

3 482 283 €

+ 248 264 €

3 730 547 €

finančné operácie:


  0 €


  0 €


  0 €

príjmy spolu:


8 322 609 €

+ 337 176 €

8 659 785 €

bežné výdavky:

4 890 459 €

+   78 018 €

4 968 477 €

kapitálové výdavky:

3 370 975 €

+ 259 158 €

3 630 133 €

finančné operácie:

     61 175 €


  0 €

     61 175 €

výdavky spolu:

8 322 609 €

+ 337 176 €

8 659 785 €

B. b e r i e    n a    v e d o m i e

1) medzipoložkový presun finančných prostriedkov

2) presun finančných prostriedkov podľa funkčnej rozpočtovej klasifikácie.


za: 15 – jednomyseľne

05)

k bodu 05)
Návrh na prevod finančných prostriedkov z Fondu rozvoja bývania MČ Bratislava – Podunajské Biskupice.

Materiál uviedla starostka mestskej časti PhDr. Ožvaldová. Požiadala poslancov zo 

sídlisk Medzi jarkami a Dolné hony, aby pod vedením poslanca Černého vykonali do konca 39. týždňa t.r. obhliadku chodníkov na týchto sídliskách a urobili poradie potrebných opráv chodníkov. Na základe tohto dokumentu, po schválení predloženého návrhu, začne miestny úrad s opravou chodníkov na sídliskách. S týmto návrhom sa stotožnili poslanci Adamec a Černý. Poslanec Kubiš poznamenal, že pôvodne sa z týchto finančných prostriedkov mali realizovať iba opravy chodníkov na sídlisku Medzi jarkami. Poslanec Krippel predložil návrhovej komisii návrh na doplnenie navrhnutého uznesenia, v ktorom žiadal doplniť toto uznesenie nasledovne: „menovite aj na rekonštrukciu chodníka na Uzbeckej ulici pri pošte“. Tento návrh miestne zastupiteľstvo hlasovaním za: 1, proti: 1, zdržali sa: 13 – neschválilo. 


Následne dala starostka mestskej časti hlasovať o návrhu uznesenia z predloženého materiálu a miestne zastupiteľstvo prijalo

UZNESENIE č. 73/2010-2014

Miestne zastupiteľstvo

s c h v a ľ u j e

prevod finančných prostriedkov z Fondu rozvoja bývania Mestskej časti Bratislava – Podunajské Biskupice na rekonštrukciu miestnych komunikácií – chodníkov vo výške 26 268 € na sídlisku Medzi jarkami a Dolné hony.

za: 15 – jednomyseľne

k bodu 06)
Návrh dodatku Štatútu hl.m. SR Bratislavy.

Materiál uviedla starostka mestskej časti PhDr. Alžbeta Ožvaldová. Miestne zastupiteľstvo bez diskusie prijalo

UZNESENIE č. 74/2010-2014

Miestne zastupiteľstvo Mestskej časti Bratislava – Podunajské Biskupice

o d p o r ú č a

Mestskému zastupiteľstvu hlavného mesta Slovenskej republiky Bratislavy schváliť návrh 

dodatku Štatútu hlavného mesta Slovenskej republiky Bratislavy bez pripomienok.

za: 15 – jednomyseľne

06)

k bodu 06/a)
Návrh VZN hl.m. SR Bratislavy č. .../2011 z ... 2011 o zásadách hospodárenia s majetkom hlavného mesta Slovenskej republiky Bratislavy

Materiál uviedla starostka mestskej časti PhDr. Alžbeta Ožvaldová. Miestne zastupiteľstvo bez diskusie prijalo

UZNESENIE č. 75/2010-2014

Miestne zastupiteľstvo Mestskej časti Bratislava – Podunajské Biskupice

o d p o r ú č a

Mestskému zastupiteľstvu hlavného mesta Slovenskej republiky Bratislavy schváliť návrh 

Všeobecne záväzného nariadenia hlavného mesta Slovenskej republiky Bratislavy č. .../2011 

z .... 2011 o zásadách hospodárenia s majetkom hlavného mesta Slovenskej republiky 

Bratislavy bez pripomienok.

za: 15 – jednomyseľne

k bodu 07)
Návrh Štatútu Ubytovne na Priekopníckej ul.č. 17, Bratislava.

Materiál uviedla starostka mestskej časti PhDr. Alžbeta Ožvaldová a vedúca oddelenia sociálnych vecí, zdravotníctva a bytovej politiky miestneho úradu PhDr. Frátričová. Miestne zastupiteľstvo bez diskusie prijalo

UZNESENIE č. 76/2010-2014

Miestne zastupiteľstvo

A. r u š í

uznesenie č. 69/2008/MZ, ktorým bol schválený Štatút Ubytovne na Priekopníckej ulici č. 17 v Bratislave, prijaté na zasadnutí miestneho zastupiteľstva dňa 4.11.2008;

B. s c h v a ľ u j e

návrh Štatútu Ubytovne na Priekopníckej ulici č. 17 v Bratislave bez pripomienok.

za: 15 - jednomyseľne

k bodu 08)
Návrh na predaj pozemku parc.č. 4711/6, zastavané plochy a nádvoria o výmere 133 m2 v k.ú. Podunajské Biskupice Ľubici Lelkešovej, bytom Madáchova 16, Bratislava a Eve Lelkes, bytom Madáchova 13, Bratislava v zmysle zákona č. 258/2009 Z.z., ktorým sa mení a dopĺňa zákon SNR č. 138/1991 Zb. o majetku obcí v znení neskorších predpisov a o zmene a doplnení niektorých zákonov zo dňa 16.6.2009 podľa § 9a ods. 8 e/.

Materiál uviedla starostka mestskej časti PhDr. Alžbeta Ožvaldová. Po otvorení 

diskusie sa proti predaju predmetného pozemku vyjadril poslanec Krippel s odôvodnením, že predajná cena stanovená znalcom je neprimerane nízka. Poslanec Adamec upozornil, že sa jedná o malý nevyužiteľný pozemok, ktorý nik iný nekúpi. Zároveň vyslovil myšlienku, aby mestská časť za finančné prostriedky získané z predaja pozemkov nakupovala pozemky 

07)

vhodné na rozširovanie komunikácií a tým zlepšenie dopravnej situácie v mestskej časti. Poslanec Kubiš sa vyslovil, že je proti predajom majetku, ktorý môže mestská časť využiť. Poslanec Dej podotkol, že v tomto prípade ide o dlhoročných nájomcov, ktorí si doteraz plnili všetky povinnosti voči mestskej časti a preto sa mu zdá neférové nevyhovieť ich žiadosti.


Po ukončení diskusie dala starostka mestskej časti hlasovať o predloženom návrhu uznesenia a miestne zastupiteľstvo prijalo

UZNESENIE č. 77/2010-2014

Miestne zastupiteľstvo

A. s c h v a ľ u j e

odpredaj  pozemku parc. č. 4711/6, zastavané plochy a nádvoria o výmere 133 m² v k.ú. Podunajské Biskupice, v zmysle zákona č. 258/2009 Z.z. ktorým sa mení a dopĺňa zákon Slovenskej národnej rady č. 138/1991 Zb. o majetku obcí v znení neskorších predpisov a o zmene a doplnení niektorých zákonov zo dňa 16.6.2009 podľa § 9a ods. 8e/,   do vlastníctva Ľubici Lelkešovej, bytom Madáchová 16, Bratislava  a Eve Lelkes, bytom Madáchová 13, Bratislava,  za celkovú sumu 12 121,62 €;
B. k o n š t a t u j e

že ide o prípad hodný osobitného zreteľa, keďže ide o plochu, ktorá je dlhodobo prenajatá žiadateľom a slúži ako parkovisko k areálu spoločnosti Auto BNP, s.r.o.; 

C. u k l a d á

1. prednostke miestneho úradu zabezpečiť vypracovanie a podpísanie kúpnej zmluvy na predaj predmetného  pozemku,

2. kupujúcemu uhradiť bankovým prevodom celú  kúpnu cenu naraz do 30 dní od podpísania

kúpnej zmluvy všetkými zmluvnými stranami,

3. prednostke miestneho úradu zabezpečiť po zaplatení kúpnej ceny nehnuteľností vypracovanie návrhu na vklad do katastra nehnuteľností v prospech kupujúceho za podmienky, že kupujúci podá návrh na vklad do katastra nehnuteľnosti a uhradí správny poplatok súvisiaci s prevodom vlastníckeho práva k nehnuteľnostiam.

za: 10

proti: 1

zdržali sa: 4

k bodu 09)
Návrh na predaj pozemku parc.č. 5478/34, zastavaná plocha o výmere 1720 m2 v k.ú. Podunajské Biskupice v zmysle zákona č. 258/2009 Z.z., ktorým sa mení a dopĺňa zákon SNR č. 138/1991 Zb. o majetku obcí v znení neskorších predpisov a o zmene a doplnení niektorých zákonov zo dňa 16.6.2009 podľa § 9a ods. 8b/.

Materiál uviedla starostka mestskej časti PhDr. Alžbeta Ožvaldová. Miestne zastupiteľstvo bez diskusie prijalo

08)

UZNESENIE č. 78/2010-2014

Miestne zastupiteľstvo

A. s c h v a ľ u j e

odpredaj  pozemku parc. č. 5478/34, zastavaná plocha  o výmere 1720 m² v k.ú. Podunajské Biskupice, v zmysle zákona č. 258/2009 Z.z. ktorým sa mení a dopĺňa zákon Slovenskej národnej rady č. 138/1991 Zb. o majetku obcí v znení neskorších predpisov a o zmene a doplnení niektorých zákonov zo dňa 16.6.2009 podľa § 9a ods. 8b/
B.   u k l a d á

1. prednostke miestneho úradu zabezpečiť vypracovanie a podpísanie kúpnej zmluvy na predaj predmetného  pozemku,

2. kupujúcemu uhradiť bankovým prevodom celú  kúpnu cenu naraz do 30 dní od podpísania

kúpnej zmluvy všetkými zmluvnými stranami,

3. prednostke miestneho úradu zabezpečiť po zaplatení kúpnej ceny nehnuteľností vypracovanie návrhu na vklad do katastra nehnuteľností v prospech kupujúceho za podmienky, že kupujúci podá návrh na vklad do katastra nehnuteľnosti a uhradí správny poplatok súvisiaci s prevodom vlastníckeho práva k nehnuteľnostiam.

za: 15 – jednomyseľne

k bodu 10)
Návrh na schválenie zámeru predať pozemok parc.č. 5590/144, zastavané plochy a nádvoria o výmere 37 m2 a nebytový priestor na pozemku parc.č. 5590/144 so súpisným číslom 12145 v k.ú. Podunajské Biskupice v zmysle zákona č. 258/2009 Z.z., ktorým sa mení a dopĺňa zákon SNR č. 138/1991 Zb. o majetku obcí v znení neskorších predpisov a o zmene a doplnení niektorých zákonov zo dňa 16.6.2009, podľa § 9a ods. 5 – formou priameho predaja.

Starostka mestskej časti PhDr. Alžbeta Ožvaldová stiahla materiál z programu rokovania.

k bodu 11)
Návrh na predĺženie doby nájmov pozemkov a nebytového priestoru v k.ú. Podunajské Biskupice na dobu neurčitú.

Materiál uviedla starostka mestskej časti PhDr. Alžbeta Ožvaldová. Miestne zastupiteľstvo bez diskusie prijalo

UZNESENIE č. 79/2010-2014

Miestne zastupiteľstvo

A. s c h v a ľ u j e

ako prípad osobitného zreteľa v zmysle § 9a ods. 9 písm. c) zákona č. 258/2009 Z. z. zo dňa 16. 06. 2009, ktorým sa mení a dopĺňa zákon  č. 138/1991 Zb. o majetku obcí v znení neskorších predpisov a o zmene a doplnení niektorých zákonov predĺženie doby nájmu pozemkov na dobu neurčitú za podmienky, že majú ku dňu predĺženia doby nájmu vysporiadané nájomné za predchádzajúce obdobie  následným nájomcom:

Kaššák Ján

- prenájom pozemku parc. č. 5368/7  na Podunajskej ul. pod garážou v osobnom vlastníctve

- výmera 12,50 m2 

- doba nájmu: od 01. 03. 2007,   výška ročného nájomného: 50, 00 €

Kotlár Milan, Kotlár Jaroslav

- prenájom  pozemku parc. č. 2618/4 na Vetvárskej ul.

- výmera: 35 m2 predzáhradka

- doba nájmu: od  01. 06. 2007,  výška ročného nájomného: 12,25 €

Strenátková Tatina - STARAGENCY 

- prenájom nebytového priestoru na Bodrockej č. 44

- výmera: 24 m2 

- doba nájmu: od 01. 10. 2007,  výška ročného nájomného: 1. 047, 60 €

Weiss Ladislav

- prenájom časti pozemku parc. č. 5543/1  na trhovisku Latorická

- výmera: 14, 24 m2 pod predajným stánkom

- doba nájmu: od  01. 01. 2005,  výška ročného nájomného: 740, 48 €

B.   u k la d á

prednostke miestneho úradu zabezpečiť vypracovanie dodatkov k nájomným zmluvám  v zmysle bodu A  tohto uznesenia a predložiť ich na podpis oprávneným osobám.

za: 15 – jednomyseľne

k bodu 12)
Návrh na prenájom časti pozemku parc.č. 4761/4 – zastavané plochy a nádvoria o výmere 21 m2 na Vrakunskej ul. pod predajným stánkom v osobnom vlastníctve Lesia Markiv – KRISTMA, IČO: 44 608 799, k. ú. Podunajské Biskupice na dobu neurčitú.

Materiál uviedla starostka mestskej časti PhDr. Alžbeta Ožvaldová. Miestne zastupiteľstvo bez diskusie prijalo

UZNESENIE č. 80/2010-2014

Miestne zastupiteľstvo

A. s c h v a ľ u j e

prenájom časti pozemku parc. č. 4761/4 – zastavané plochy a nádvoria o výmere 21 m2 na Vrakunskej ul. pod predajným stánkom v osobnom vlastníctve Lesia Markiv – KRISTMA, IČO: 44 608 799, k. ú. Podunajské Biskupice na dobu neurčitú ako prípad hodný osobitného zreteľa v zmysle § 9a ods. 9 písm. c) zákona č. 258/2009 Z. z. zo dňa 16. 06. 2009, ktorým sa mení a dopĺňa zákon  č. 138/1991 Zb. o majetku obcí v znení neskorších predpisov a o zmene a doplnení niektorých zákonov z dôvodu dlhodobého užívania predmetu nájmu a jeho zveľaďovania zo strany nájomcov.

B.   u k l a d á

prednostke miestneho úradu zabezpečiť vypracovanie  nájomnej zmluvy  v zmysle bodu A tohto uznesenia a predložiť ju na podpis oprávneným osobám.

za: 15 – jednomyseľne

k bodu 13)
Návrh na prenájom pozemku parc.č. 6070/13 na Pasienkovej ul. na dobu neurčitú, k.ú. Podunajské Biskupice, formou obchodnej verejnej súťaže v zmysle § 9a zák.č. 258/2009 Z.z. zo dňa 16.9.2009.

Materiál uviedla starostka mestskej časti PhDr. Alžbeta Ožvaldová. Miestne zastupiteľstvo bez diskusie prijalo

UZNESENIE č. 81/2010-2014

Miestne zastupiteľstvo

A.   s c h v a ľ u j e

prenájom   pozemku parc. č. 6070/13 ostatné plochy na Pasienkovej ul., výmera: 208 m2 na dobu neurčitú v k. ú Podunajské Biskupice  formou obchodnej verejnej súťaže v zmysle § 9a Zákona č. 258/2009 zo dňa 16. 09. 2009 s nasledovnými podmienkami:

I. Podmienky obchodnej verejnej súťaže

Obchodnú verejnú súťaž vyhlási Miestny úrad mestskej časti Bratislava – Podunajské Biskupice, Trojičné námestie 11, 825 61 Bratislava, zastúpený PhDr. Alžbetou Ožvaldovou, starostkou, IČO: 00641383, podľa § 9a ods.1 písm. a) zák. č. 138/1991 Zb. o majetku obcí, v znení neskorších predpisov  podľa § 281 a nasl. Zákona č. 513/1991 Zb. Obchodný zákonník v znení neskorších predpisov o najvhodnejší návrh na uzavretie nájomnej zmluvy k predmetnému pozemku .

1. Prenajímateľ (budúci vyhlasovateľ):

Mestská časť Bratislava – Podunajské Biskupice, Trojičné námestie 11, 825 61 Bratislava, zastúpená PhDr. Alžbetou Ožvaldovou, starostkou, IČO: 00641383

2. Predmet obchodnej verejnej súťaže
prenájom pozemku   parc. č. 6070/13 – ostatné plochy, výmera 280 m2 na dobu neurčitú na Pasienkovej ul. v k. ú Podunajské Biskupice, zapísaný na LV č. 2 Hlavného mesta SR Bratislavy, vedený na Správe katastra pre k. ú. Podunajské Biskupice. Mestská časť Bratislava – Podunajské Biskupice má uvedený pozemok zverený do správy zverovacím protokolom č. 61/91 zo dňa 30. 09. 1991.
3. Kontaktná osoba vyhlasovateľa:

Meno a priezvisko: Vlasta Pavlačková

Číslo telefónu: 02/40209230

E-mail: vlasta-pavlackova@mupb.sk

Fax: 02/45 248 264

4. Požadované náležitosti súťažného návrhu na uzavretie nájomnej zmluvy:

Súťažný návrh musí obsahovať:

a) názov a sídlo, IČO predkladateľa – ak ide o právnickú osobu, číslo účtu,

b) meno, priezvisko, rodné priezvisko, dátum narodenia, adresu trvalého pobytu, rodné číslo – ak ide o fyzickú osobu, číslo účtu,

c) meno a priezvisko, rodné číslo, adresu miesta podnikania, číslo živnostenského oprávnenia, IČO – ak ide o fyzickú osobu (podnikateľ), číslo účtu,

d) záväznú ponuku,

e) originál živnostenského listu alebo výpisu z obchodného registra alebo iný príslušný doklad o registrácii subjektu,

f) predmet žiadosti o prenájom, 

g) výšku navrhovaného nájmu za predmetný pozemok

5. Podmienky účasti v súťaži a súťažné podmienky:

5.1. Účastníci súťaže sú povinní pred podaním súťažného návrhu zaplatiť paušálnu náhradu výdavkov vyhlasovateľovi vo výške 5,- Eur a to v hotovosti, v pokladni Miestneho úradu Bratislava – Podunajské Biskupice. Originál alebo kópiu potvrdenia o zaplatení paušálnej náhrady výdavkov sú účastníci súťaže povinní priložiť k súťažnému návrhu do zalepenej obálky s označením podľa 5. 9. Táto náhrada sa účastníkom súťaže nevracia.

5.2. Právnické osoby sú povinné predložiť spolu so súťažným návrhom výpis z obchodného registra, alebo iný doklad preukazujúci právnu subjektivitu uchádzača v súťaži – nie starší ako 1 mesiac. Doklad musí byť predložený v origináli.

5.3. Fyzická osoba musí najneskôr v deň podávania súťažného návrhu dovŕšiť vek 18 rokov. Fyzické osoby – podnikatelia sú povinní predložiť spolu s návrhom originál výpisu živnostenského  oprávnenia nie starší ako 1 mesiac.

5.4. Uchádzači sú povinní predložiť čestné prehlásenie (štatutárneho zástupcu v prípade právnickej osoby), o tom, že uchádzač nemá záväzky voči Miestnemu úradu Bratislava – Podunajské Biskupice a voči daňovému úradu.

5.5. Súťažný návrh musí byť spracovaný v slovenskom jazyku.

5.6. Predložený návrh nie je možné odvolať po uplynutí lehoty stanovenej vo vyhlásení súťaže na predkladanie návrhov.

5.7. Predložený návrh nie je možné meniť a dopĺňať, ani ho upravovať po uplynutí lehoty stanovenej vo vyhlásení súťaže na predkladanie návrhov.

5.8. Návrhy, ktorých obsah nebude zodpovedať podmienkam súťaže, alebo budú doručené po termíne stanovenom vo vyhlásení súťaže, budú odmietnuté.

5.9. Súťažný návrh môže byť doručený do podateľne Miestneho úradu Bratislava – Podunajské Biskupice, Trojičné námestie 11, 821 61 Bratislava, v zalepenej obálke s uvedením mena a poštovej adresy s označením: „Obchodná verejná súťaž Prenájom pozemku parc. č. 6070/13 na Pasienkovej ul. k. ú. Podunajské Biskupice  NEOTVÁRAŤ“, v termíne určenom vo vyhlásení obchodnej verejnej súťaže na internetovej stránke vyhlasovateľa www.mupb.sk, na úradnej tabuli Miestneho úradu Bratislava – Podunajské Biskupice do 12.00 hod., alebo zaslaný na adresu Miestneho úradu Bratislava – Podunajské Biskupice s hore uvedeným označením na obálke. V prípade doručenia návrhu poštou sa za deň doručenia považuje deň doručenia poštovej zásielky vyhlasovateľovi.

5.10. Obhliadku pozemku bude možné vykonať v termíne  stanovenom vo vyhlásení obchodnej verejnej súťaže na internetovej stránke vyhlasovateľa www.mupb.sk, na úradnej tabuli Miestneho úradu Bratislava – Podunajské Biskupice.

Súťažné podmienky a podklady bude možné prevziať u Vlasty Pavlačkovej, pracovníčky EO a SM na Miestnom úrade Bratislava – Podunajské Biskupice.

5.11. Výsledky vyhodnotenia súťaže budú zverejnené na úradnej tabuli Miestneho úradu Bratislava – Podunajské Biskupice, ako aj na internetovej stránke www.mupb.sk v lehote do 15 dní odo dňa vyhodnotenia obchodnej verejnej súťaže.

5.12. Vybratému účastníkovi súťaže bude v lehote do 15 dní odo dňa vyhodnotenia súťaže oznámený jej výsledok.

5.13. Vyhlasovateľ a vybratý účastník súťaže uzatvoria nájomnú zmluvu do 30 dní odo dňa vyhlásenia výsledku súťaže. V prípade, že návrh nájomnej zmluvy predložený vyhlasovateľom nebude víťazným uchádzačom podpísaný v lehote do 30 dní odo dňa vyhlásenia výsledkov obchodnej verejnej súťaže, platí domnienka, že víťazný uchádzač sa vzdal práv na uzatvorenie nájomnej zmluvy.

5.14. Vyhlasovateľ súťaže si vyhradzuje právo kedykoľvek zrušiť túto obchodnú verejnú súťaž. O zrušení súťaže budú účastníci súťaže, ktorí podali návrhy, písomne vyrozumení. Zrušenie súťaže bude uverejnené na úradnej tabuli Miestneho úradu Bratislava – Podunajské Biskupice, na internetovej stránke www.mupb.sk.

5.15. Vyhlasovateľ si vyhradzuje právo odmietnuť všetky predložené návrhy. Odmietnutie predložených návrhov oznámi vyhlasovateľ uchádzačom do 15 dní od rozhodnutia o odmietnutí.

5.16. Vyhlasovateľ si vyhradzuje právo  v prípade zistenia neúplnosti súťažného návrhu z hľadiska vyhlásených požiadaviek vyradiť súťažný návrh z obchodnej verejnej súťaže.

5.17. Vyhlasovateľ si vyhradzuje právo predlžiť lehotu na oznámenie výberu najvhodnejšieho návrhu. V prípade jej predĺženia uverejní túto zmenu na úradnej tabuli Miestneho úradu Bratislava – Podunajské Biskupice a na internetovej stránke www.mupb.sk
5.18. Vyhlasovateľ neuhrádza účastníkom súťaže náklady spojené s ich účasťou v tejto obchodnej verejnej súťaže a účastníci súťaže v plnej miere znášajú všetky náklady s ich účasťou v súťaži.

5.19. Vyhlasovateľ si vyhradzuje právo uzatvoriť nájomnú zmluvu výlučne len s víťazom súťaže.

6. Kritéria pre posudzovanie súťažných návrhov:

    6.1.      Kritériom pre posudzovanie súťažných návrhov je najvyššia ponúknutá cena. 

    Minimálna cena (0,35 €/m2/rok) musí byť stanovená v súlade so Všeobecne záväzným nariadením     Mestskej časti Bratislava – Podunajské Biskupice č. 1/2010 o cenovej regulácii nájomného za nebytové priestory, školské a predškolské zariadenia a prenájom pozemkov a o cenovej regulácii služieb spojených s užívaním nebytových priestorov a s prenájmom pozemkov v majetku a správe mestskej časti, schváleného Uznesením č. 3/2010/MZ zo dňa 09. 02. 2010 (znenie VZN je sprístupnené na www. mupb.sk).

6.2.     Predmetný pozemok je určený na záhradkárske využitie.

7. Uzávierka na podávanie súťažných návrhov:

Súťažné návrhy je možné podávať do 30 dní odo dňa vyhlásenia obchodnej súťaže.

V prípade, ak koniec lehoty pripadne na štátny sviatok, alebo na deň pracovného voľna, za posledný deň pre podávanie súťažných návrhov sa považuje najbližší pracovný deň.

II. Obchodná verejná súťaž bude vyhlásená podľa schválených podmienok najneskôr do 60 dní odo dňa schválenia tohto uznesenia na internetovej stránke vyhlasovateľa, t. z. www.mupb.sk, ako aj na úradnej tabuli Miestneho zastupiteľstva Bratislava – Podunajské Biskupice. V prípade, ak nebude v tejto lehote vyhlásená, toto uznesenie stratí platnosť.

Termín a miesto na prevzatie súťažných podmienok a súťažných podkladov bude uvedený vo vyhlásení obchodnej verejnej súťaže na internetovej stránke vyhlasovateľa, t. z. www.mupb.sk, ako aj na úradnej tabuli Miestneho úradu Bratislava – Podunajské Biskupice do 60 dní od schválenia týchto podmienok v Miestnom zastupiteľstve Bratislava – Podunajské Biskupice.

B.   u k l a d á

prednostke miestneho úradu zabezpečiť vyhlásenie obchodnej verejnej súťaže  a následne uzatvorenie nájomného vzťahu na prenájom pozemku.

za: 15 – jednomyseľne

k bodu 14)
Návrh na prenájom nebytových priestorov v ZS na Lotyšskej ul. do 31.12.2018, k.ú. Podunajské Biskupice, formou obchodnej verejnej súťaže v zmysle  § 9a zák.č. 258/2009 Z.z. zo dňa 16.9.2009.

Materiál uviedla starostka mestskej časti PhDr. Alžbeta Ožvaldová. Miestne zastupiteľstvo bez diskusie prijalo

UZNESENIE č. 82/2010-2014

Miestne zastupiteľstvo

A.   s c h v a ľ u j e

prenájom   nebytových priestorov v zdravotnom stredisku na Lotyšskej ul. , výmera 56, 96 m2 na dobu určitú do 31. 12. 2018 len na poskytovanie zdravotníckych služieb v k. ú. Podunajské Biskupice  formou obchodnej verejnej súťaže v zmysle § 9a Zákona č. 258/2009 zo dňa 16. 09. 2009 s nasledovnými podmienkami:

I. Podmienky obchodnej verejnej súťaže

Obchodnú verejnú súťaž vyhlási Miestny úrad mestskej časti Bratislava – Podunajské Biskupice, Trojičné námestie 11, 825 61 Bratislava, zastúpený PhDr. Alžbetou Ožvaldovou, starostkou, IČO: 00641383, podľa § 9a ods.1 písm. a) zák. č. 138/1991 Zb. o majetku obcí, v znení neskorších predpisov  podľa § 281 a nasl. Zákona č. 513/1991 Zb. Obchodný zákonník v znení neskorších predpisov o najvhodnejší návrh na uzavretie nájomnej zmluvy k predmetnému pozemku .

1. Prenajímateľ (budúci vyhlasovateľ):

Mestská časť Bratislava – Podunajské Biskupice, Trojičné námestie 11, 825 61 Bratislava, zastúpená PhDr. Alžbetou Ožvaldovou, starostkou, IČO: 00641383

2. Predmet obchodnej verejnej súťaže
prenájom nebytových priestorov len na poskytovanie zdravotníckych služieb v zdravotnom stredisku na Lotyšskej ul., celková výmera: 56, 96 m2 (z toho ambulancie: 36,70 m2, ostatné priestory 20, 26 m2) na dobu určitú do 31. 12. 2018 (v zmysle uznesenia č. 89/2008/MZ zo dňa 16. 12. 2008). Mestská časť  Bratislava – Podunajské Biskupice na základe delimitačného protokolu zo dňa 31. 10. 1997 je správcom nehnuteľnosti – objektu zdravotného strediska na Lotyšskej ul. súpisné číslo č. II – 5178, postaveného na prac. Č. 5475. Nehnuteľnosť je zapísaná na LV č. 3923 Hlavného mesta SR Bratislavy, vedená na Správe katastra pre k. ú. Podunajské Biskupice.

3. Kontaktná osoba vyhlasovateľa:

Meno a priezvisko: Vlasta Pavlačková

Číslo telefónu: 02/40209230

E-mail: vlasta-pavlackova@mupb.sk

Fax: 02/45 248 264

4. Požadované náležitosti súťažného návrhu na uzavretie nájomnej zmluvy:

Súťažný návrh musí obsahovať:

a) názov a sídlo, IČO predkladateľa – ak ide o právnickú osobu, číslo účtu,

b) meno, priezvisko, rodné priezvisko, dátum narodenia, adresu trvalého pobytu, rodné číslo – ak ide o fyzickú osobu, číslo účtu,

c) meno a priezvisko, rodné číslo, adresu miesta podnikania, číslo živnostenského oprávnenia, IČO – ak ide o fyzickú osobu (podnikateľ), číslo účtu,

d) záväznú ponuku,

e) originál živnostenského listu alebo výpisu z obchodného registra alebo iný príslušný doklad o registrácii subjektu,

f) predmet žiadosti o prenájom, 

g) výšku navrhovaného nájmu za predmetný nebytový priestor.

5. Podmienky účasti v súťaži a súťažné podmienky:

5.1. Účastníci súťaže sú povinní pred podaním súťažného návrhu zaplatiť paušálnu náhradu výdavkov vyhlasovateľovi vo výške 5,- Eur a to v hotovosti, v pokladni Miestneho úradu Bratislava – Podunajské Biskupice. Originál alebo kópiu potvrdenia o zaplatení paušálnej náhrady výdavkov sú účastníci súťaže povinní priložiť k súťažnému návrhu do zalepenej obálky s označením podľa 5. 9. Táto náhrada sa účastníkom súťaže nevracia.

5.2. Právnické osoby sú povinné predložiť spolu so súťažným návrhom výpis z obchodného registra, alebo iný doklad preukazujúci právnu subjektivitu uchádzača v súťaži – nie starší ako 1 mesiac. Doklad musí byť predložený v origináli.

5.3. Fyzická osoba musí najneskôr v deň podávania súťažného návrhu dovŕšiť vek 18 rokov. Fyzické osoby – podnikatelia sú povinní predložiť spolu s návrhom originál výpisu živnostenského  oprávnenia nie starší ako 1 mesiac.

5.4. Uchádzači sú povinní predložiť čestné prehlásenie (štatutárneho zástupcu v prípade právnickej osoby) o tom, že uchádzač nemá záväzky voči Miestnemu úradu Bratislava – Podunajské Biskupice a voči daňovému úradu.

5.5. Súťažný návrh musí byť spracovaný v slovenskom jazyku.

5.6. Predložený návrh nie je možné odvolať po uplynutí lehoty stanovenej vo vyhlásení súťaže na predkladanie návrhov.

5.7. Predložený návrh nie je možné meniť a dopĺňať, ani ho upravovať po uplynutí lehoty stanovenej vo vyhlásení súťaže na predkladanie návrhov.

5.8. Návrhy, ktorých obsah nebude zodpovedať podmienkam súťaže, alebo budú doručené po termíne stanovenom vo vyhlásení súťaže, budú odmietnuté.

5.9. Súťažný návrh môže byť doručený do podateľne Miestneho úradu Bratislava – Podunajské Biskupice, Trojičné námestie 11, 821 61 Bratislava v zalepenej obálke s uvedením mena a poštovej adresy s označením: „Obchodná verejná súťaž Prenájom nebytového priestoru v zdravotnom stredisku na Lotyšskej ul. k. ú. Podunajské Biskupice  NEOTVÁRAŤ“, v termíne určenom vo vyhlásení obchodnej verejnej súťaže na internetovej stránke vyhlasovateľa www.mupb.sk, na úradnej tabuli Miestneho úradu Bratislava – Podunajské Biskupice do 12.00 hod., alebo zaslaný na adresu Miestneho úradu Bratislava – Podunajské Biskupice s hore uvedeným označením na obálke. V prípade doručenia návrhu poštou sa za deň doručenia považuje deň doručenia poštovej zásielky vyhlasovateľovi.

5.10. Obhliadku nebytových priestorov bude možné vykonať v termíne  stanovenom vo vyhlásení obchodnej verejnej súťaže na internetovej stránke vyhlasovateľa www.mupb.sk, na úradnej tabuli Miestneho úradu Bratislava – Podunajské Biskupice.

Súťažné podmienky a podklady bude možné prevziať u Vlasty Pavlačkovej, pracovníčky EO a SM na Miestnom úrade Bratislava – Podunajské Biskupice.

5.11. Výsledky vyhodnotenia súťaže budú zverejnené na úradnej tabuli Miestneho úradu Bratislava – Podunajské Biskupice, ako aj na internetovej stránke www.mupb.sk v lehote do 15 dní odo dňa vyhodnotenia obchodnej verejnej súťaže.

5.12. Vybratému účastníkovi súťaže bude v lehote do 15 dní odo dňa vyhodnotenia súťaže oznámený jej výsledok.

5.13. Vyhlasovateľ a vybratý účastník súťaže uzatvoria nájomnú zmluvu do 30 dní odo dňa vyhlásenia výsledku súťaže. V prípade, že návrh nájomnej zmluvy predložený vyhlasovateľom nebude víťazným uchádzačom podpísaný v lehote do 30 dní odo dňa vyhlásenia výsledkov obchodnej verejnej súťaže, platí domnienka, že víťazný uchádzač sa vzdal práv na uzatvorenie nájomnej zmluvy.

5.14. Vyhlasovateľ súťaže si vyhradzuje právo kedykoľvek zrušiť túto obchodnú verejnú súťaž. O zrušení súťaže budú účastníci súťaže, ktorí podali návrhy, písomne vyrozumení. Zrušenie súťaže bude uverejnené na úradnej tabuli Miestneho úradu Bratislava – Podunajské Biskupice, na internetovej stránke www.mupb.sk.

5.15. Vyhlasovateľ si vyhradzuje právo odmietnuť všetky predložené návrhy. Odmietnutie predložených návrhov oznámi vyhlasovateľ uchádzačom do 15 dní od rozhodnutia o odmietnutí.

5.16. Vyhlasovateľ si vyhradzuje právo  v prípade zistenia neúplnosti súťažného návrhu z hľadiska vyhlásených požiadaviek vyradiť súťažný návrh z obchodnej verejnej súťaže.

5.17. Vyhlasovateľ si vyhradzuje právo predlžiť lehotu na oznámenie výberu najvhodnejšieho návrhu. V prípade jej predĺženia uverejní túto zmenu na úradnej tabuli Miestneho úradu Bratislava – Podunajské Biskupice a na internetovej stránke www.mupb.sk
5.18. Vyhlasovateľ neuhrádza účastníkom súťaže náklady spojené s ich účasťou v tejto obchodnej verejnej súťaže a účastníci súťaže v plnej miere znášajú všetky náklady s ich účasťou v súťaži.

5.19. Vyhlasovateľ si vyhradzuje právo uzatvoriť nájomnú zmluvu výlučne len s víťazom súťaže.

6. Kritéria pre posudzovanie súťažných návrhov:

    6.1.      Kritériom pre posudzovanie súťažných návrhov je najvyššia ponúknutá cena. 

    Minimálna cena musí byť stanovená v súlade so Všeobecne záväzným naradením     Mestskej časti Bratislava – Podunajské Biskupice č. 7/2009 o cenovej regulácii nájomného za nebytové priestory, školské a predškolské zariadenia a prenájom pozemkov a o cenovej regulácii služieb spojených s užívaním nebytových priestorov a s prenájmom pozemkov v majetku a správe mestskej časti, schváleného Uznesením č. 73/2009/MZ zo dňa 03. 11. 2009 (znenie VZN je sprístupnené na www. mupb.sk).

6.2.     Predmetný nebytový priestor je určený len na poskytovanie zdravotníckych služieb.

7. Uzávierka na podávanie súťažných návrhov:

Súťažné návrhy je možné podávať do 30 dní odo dňa vyhlásenia obchodnej súťaže.

V prípade, ak koniec lehoty pripadne na štátny sviatok, alebo na deň pracovného voľna, za posledný deň pre podávanie súťažných návrhov sa považuje najbližší pracovný deň.

II. Obchodná verejná súťaž bude vyhlásená podľa schválených podmienok najneskôr do 60 dní odo dňa schválenia tohto uznesenia na internetovej stránke vyhlasovateľa, t. z. www.mupb.sk, ako aj na úradnej tabuli Miestneho zastupiteľstva Bratislava – Podunajské Biskupice. V prípade, ak nebude v tejto lehote vyhlásená, toto uznesenie stratí platnosť.

Termín a miesto na prevzatie súťažných podmienok a súťažných podkladov bude uvedený vo vyhlásení obchodnej verejnej súťaže na internetovej stránke vyhlasovateľa, t. z. www.mupb.sk, ako aj na úradnej tabuli Miestneho úradu Bratislava – Podunajské Biskupice do 60 dní od schválenia týchto podmienok v Miestnom zastupiteľstve Bratislava – Podunajské Biskupice.

B.   u k l a d á

prednostke miestneho úradu zabezpečiť vyhlásenie obchodnej verejnej súťaže  a následne uzatvorenie nájomného vzťahu na prenájom nebytového priestoru.

za: 15 – jednomyseľne

k bodu 15)
Návrh prevádzkovej doby pre prevádzkareň SYLVIA – pohostinská činnosť, na Biskupickej ul.č. 17 pre prevádzkovateľa Sylvia Hóborová, IČO: 40 254 704 v k.ú. Podunajské Biskupice.

Materiál uviedla starostka mestskej časti PhDr. Alžbeta Ožvaldová, pričom upriamila pozornosť poslancov na odporúčanie miestnej rady, o ktorom, keďže sa do diskusie nikto neprihlásil, dala hlasovať. Miestne zastupiteľstvo bez diskusie prijalo

UZNESENIE č. 83/2010-2014

Miestne zastupiteľstvo

A. n e s c h v a ľ u j e

prevádzkovú dobu pre prevádzku SYLVIA – pohostinská činnosť na Biskupickej ul.č. 17 pre prevádzkovateľa Sylvia Hóborová, IČO: 40 254 704 v rozpätí:

pondelok
08,00 – 24,00 hod.


utorok

08,00 – 24,00 hod.


streda

08,00 – 24,00 hod.


štvrtok

08,00 – 24,00 hod.


piatok

08,00 – 24,00 hod.


sobota

10,00 – 24,00 hod.


nedeľa

10,00 – 24,00 hod.

B. s c h v a ľ u j e

prevádzkovú dobu pre prevádzku SYLVIA – pohostinská činnosť na Biskupickej ul.č. 17 pre prevádzkovateľa Sylvia Hóborová, IČO: 40 254 704 v rozpätí:

pondelok
08,00 – 22,00 hod.

utorok

08,00 – 22,00 hod.

streda

08,00 – 22,00 hod.

štvrtok

08,00 – 22,00 hod.

piatok

08,00 – 24,00 hod.

sobota

08,00 – 24,00 hod.

nedeľa

08,00 – 22,00 hod.

za: 15 – jednomyseľne

k bodu 16)
Návrh prevádzkovej doby pre AKIKO sushi bar & restaurant na Podunajskej 31 v k.ú. Podunajské Biskupice.

Materiál uviedla starostka mestskej časti PhDr. Alžbeta Ožvaldová, pričom upriamila pozornosť poslancov na odporúčanie miestnej rady. Keďže sa do diskusie nikto neprihlásil, dala hlasovať o alternatíve A návrhu uznesenia a miestne zastupiteľstvo prijalo

UZNESENIE č. 84/2010-2014

Miestne zastupiteľstvo

s c h v a ľ u j e

prevádzkovú dobu pre AKIKO sushi bar & restaurant, prevádzkovateľa   AKIKO s.r.o., 

IČO: 45 871 116 v rozpätí:

     pondelok
11,00 - 22,00 hod.

     utorok
11,00 - 22,00 hod.

     streda
11,00 - 22,00 hod.

     štvrtok
11,00 - 22,00 hod.

     piatok
11,00 - 23,00 hod.

     sobota
11,00 - 23,00 hod.

     nedeľa
11,00 - 22, 00 hod.

za: 15 – jednomyseľne

18)

k bodu 17)
Návrh Operačného plánu zimnej údržby komunikácií III. a IV. triedy na území MČ Bratislava – Podunajské Biskupice na obdobie od 01.12.2011 do 28.02.2012.

Materiál uviedla starostka mestskej časti PhDr. Alžbeta Ožvaldová. Miestne zastupiteľstvo bez diskusie prijalo

UZNESENIE č. 85/2010-2014

Miestne zastupiteľstvo

s c h v a ľ u j e

predložený návrh Operačného plánu zimnej údržby komunikácií III. a IV. triedy na území 

Mestskej časti Bratislava – Podunajské Biskupice na obdobie od 01.12.2011 do 28.02.2012.

za: 15 – jednomyseľne

k bodu 18)
Návrh na schválenie doplnenia orgánov neinvestičného fondu Generácia 3000, n.f.

Materiál uviedla starostka mestskej časti PhDr. Alžbeta Ožvaldová. Miestne zastupiteľstvo bez diskusie prijalo

UZNESENIE č. 86/2010-2014

Miestne zastupiteľstvo

A.   s c h v a ľ u j e

s účinnosťou od 21.09.2011 doplnenie jedného člena správnej rady neinvestičného fondu 

Generácia 3000, n.f. o poslanca: Kubiš Pavol a revízora fondu: Ing. Hašková Mária – hlavná 

kontrolórka mestskej časti.

B. u k l a d á

prednostke miestneho úradu zabezpečiť registráciu schválenej zmeny zloženia správnej rady neinvestičného fondu Generácia 3000, n.f. v zmysle bodu A. tohto uznesenia.

za: 15 - jednomyseľne

k bodu 19)
Návrh na predloženie žiadosti o nenávratný finančný príspevok z CBC Programu cezhraničnej spolupráce Maďarská republika – Slovenská republika 2007-2013 k projektu: „HUSK/1101/1.3.1.“ a spôsob financovania.

Materiál uviedla starostka mestskej časti PhDr. Alžbeta Ožvaldová a pracovníčka 

CIIC Mgr. Csanaky. Po otvorení diskusie poslanec Adamec podotkol, že by bolo lepšie realizovať a nie len vyznačiť cesty z cyklotrasy z Vrakune. Mgr. Csanaky upozornila, že projekt povoľuje iba vyznačenie a nie realizáciu. Poslanec Adamec zároveň navrhol zvážiť 

doplnenie bodu C. návrhu uznesenia a to v bode 1. výrazom „z toho“ a v bode 2. označením „Mestskej časti Bratislava – Podunajské Biskupice“. Predkladateľka akceptovala úpravu bodu C/2 autoremedúrou a dala hlasovať o navrhnutom uznesení. Miestne zastupiteľstvo prijalo

UZNESENIE č. 87/2010-2014

Miestne zastupiteľstvo

s c h v a ľ u j e

A. predloženie žiadosti o nenávratný finančný príspevok k projektu: „Turistické pozoruhodnosti po stopách severnej línii bývalej Rímskej ríše (Alej Rímskeho míľnika) – Turisztikai látványosságok a hajdani Római Birodalom nyomvonalán (Sétány a Római Mérföldkőhöz) – v rámci výzvy HU-SK CBC Programu s kódom HUSK/1101, operačný cieľ 1.3.1: Podpora aktivít na obnovenie turistických atrakcií a rozvoj spoločných turistických produktov a príslušných organizácií destinačného manažmentu;

B. základ pre výpočet spolufinancovania projektu – 100 % oprávnených nákladov, z čoho 85 % ERDF, 10 % národné spolufinancovanie, 5 % vlastné zdroje;

C. financovanie projektu vo výške 5 % z celkových oprávnených výdavkov;

1. výšku celkových výdavkov na projekt:



cca 750 000 Eur

(60 % + 40 % - cezhraničný zodpovedný partner 

Mosonmagyaróvár 300.000 Eur)

2. výšku celkových oprávnených výdavkov Mestskej časti

Bratislava – Podunajské Biskupice na projekt:


cca 450 000 Eur

3. výšku spolufinancovania projektu žiadateľom


cca   22 500 Eur

4. spôsob financovania projektu: refundácia, návratnosť cca 9 mesiacov.

za: 14

proti: 0

zdržal sa: 1

k bodu 20)
Rôzne.

V bode Rôzne starostka mestskej časti informovala miestne zastupiteľstvo 

o prebiehajúcich prácach na rozšírení Ulice Svornosti, rokovaniach ohľadne výstavby rýchlostnej komunikácie R7 a diaľnice D4, ako i II. etapy výstavby kanalizácie v mestskej časti.


V bode rôzne ďalej odzneli tieto interpelácie poslancov:

p. Jégh:  1.
Poďakovala tým poslancom, ktorí finančne prispeli na vydanie bulletinu pri príležitosti 790. výročia prvej písomnej zmienky o Podunajských Biskupiciach.

               2.
Požiadala o zabezpečenie vodorovného vyznačenia zákazu státia pred farským úradom.

p. Chmelíček:
Požiadal o zabezpečenie orezania konárov stromu, ktoré sa dotýkajú el. vedenia pred domom na Komárovskej ul.č. 58 – 60.

p. Čierna:
Poukázala na zlé materiálno-technické vybavenie ZŠ na Bieloruskej ul. a neriešený problém s prevádzkou bufetov pri tejto ZŠ (vonkajšie sedenie a podávanie alkoholických nápojov).

p. Černý: 
Požiadal o vybudovanie zábran za hokejbalovým ihriskom pri detskom ihrisku na Hronskej ul. tak, aby nedošlo k úrazu detí.

p. Bukvay: 1.
V mene obyvateľov, ktorí využívajú platené parkovacie miesta žiada o obnovu ich vyznačenia.

                   2.
Vo väzbe na odôvodnenie miestneho úradu k demontovanej dopravnej značke, o úvahe jej opodstatnenosti, navrhuje zrušenie kompletného dopravného značenia a vrátenie obojsmernej premávky na úseku Latorická – Ipeľská.

p. Kubiš:  1.
Požiadal o uzemnenie lavičiek na pešej zóne na sídlisku Medzi jarkami z dôvodu ich neustáleho premiestňovania neprispôsobivými občanmi.

                2.
Kriticky sa vyjadril k stavu web stránky mestskej časti.


Na kritiku reagovala vedúca odd. organizačného a vnútornej správy miestneho úradu p. Jančulová. Súhlasila s vyjadrenou kritikou s tým, že stránka nebola inovovaná z dôvodu nedostatku finančných prostriedkov. Do požiadaviek v rámci prípravy rozpočtu na rok 2012, dalo oddelenie organizačné a vnútornej správy úradu opätovne požiadavku na vyčlenenie finančných prostriedkov na zabezpečenie novej web stránky mestskej časti. Zároveň ubezpečila poslanca Kubiša, že ako odborník, bude prizvaný k zabezpečeniu tejto úlohy.

k bodu 21)
Záver.

Starostka mestskej časti PhDr. Alžbeta Ožvaldová poďakovala poslancom a ostatným prítomným za účasť a ukončila zasadnutie miestneho zastupiteľstva.

Ing. Eva  J a n i g o v á




PhDr. Alžbeta O ž v a l d o v á  

prednostka






starostka 

miestneho úradu





mestskej časti

Overovatelia zápisnice:
Rozália Múčková

.......................................................





Pavol Kubiš


.......................................................

Alžbeta  J a n č u l o v á

zapisovateľka

